AAV งัดแผนสู้ภัยโควิด-19 ลดเงินเดือนผบห.-เปิดให้พนักงานสมัครใจลางานไม่รับค่าจ้าง
AAV ยืนยันไม่ลดพนักงาน พร้อมงัดแผนหั่นเงินเดือนผู้บริหาร-สมัครใจลางานโดยไม่รับค่าจ้าง 2- 5 วันต่อเดือน หวังลดต้นทุนสู้พิษไวรัสโควิด-19 ระบาด
AAV ยืนยันไม่ลดพนักงาน พร้อมงัดแผนหั่นเงินเดือนผู้บริหาร-สมัครใจลางานโดยไม่รับค่าจ้าง 2- 5 วันต่อเดือน หวังลดต้นทุนสู้พิษไวรัสโควิด-19 ระบาด
6 มี.ค. 2563

สายการบินไทยแอร์เอเชีย ในกลุ่ม บริษัท เอเชีย เอวิเอชั่น จำกัด (มหาชน) หรือ AAV ระบุว่า สายการบินปรับตัวสู้ผลกระทบจากสถานการณ์ท่องเที่ยวภาพรวมที่ชะลอตัวต่อเนื่องจากสถานการณ์การระบาดของเชื้อไวรัสโควิด-19  โดยยืนยันว่าไม่มีการปรับลดพนักงาน แต่จำเป็นต้องลดค่าตอบแทนผู้บริหารระดับสูงทุกคน ตั้งแต่ระดับผู้อำนวยการฝ่ายขึ้นไป
รวมทั้งขอความร่วมมือจากนักบิน วิศวกรซ่อมบำรุงอากาศยาน และพนักงานระดับผู้จัดการขึ้นไปของแผนกต่าง ๆ สมัครใจใช้สิทธิลางานอย่างน้อย 2- 5 วันต่อเดือน โดยไม่รับค่าตอบแทน ซึ่งมีผลระยะสั้นตั้งแต่มีนาคม-กันยายน 2563 เพื่อลดต้นทุนของบริษัท และรักษาสภาพคล่องของกระแสเงินสด
ตลอดจนจะปรับกลยุทธ์ในการบริหารจัดการต้นทุนต่าง ๆ อย่างมีประสิทธิภาพสูงสุด เพื่อให้สายการบินสามารถให้บริการผู้โดยสารทุกคนได้ และดูแลพนักงานของเราทุกคนให้ได้รับผลกระทบน้อยที่สุด
 